|  |
| --- |
| Izziņa par atzinumos sniegtajiem iebildumiem  noteikumu projekts “Grozījumi Ministru kabineta 2014. gada 19. augusta noteikumos Nr.501 “Elektronisko sakaru tīklu ierīkošanas, būvniecības un uzraudzības kārtība”” |

(dokumenta veids un nosaukums)

1. **Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nrp.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  |  |  |  |  | - |

Informācija par starpministriju (starpinstitūciju) sanāksmi:

|  |  |  |
| --- | --- | --- |
| Datums | 21.08.2019. | |
|  |  | |
| Saskaņošanas dalībnieki | Tieslietu ministrija, Finanšu ministrija, Aizsardzības ministrija, Satiksmes ministrija, Vides aizsardzības un reģionālās attīstības ministrija, Latvijas Brīvo arodbiedrību savienība, Latvijas Pašvaldību savienība, Sabiedrisko pakalpojumu regulēšanas komisija, Latvijas Tirdzniecības un rūpniecības kamera, Latvijas informācijas un komunikācijas tehnoloģijas asociācija | |
|  |  | |
| Saskaņošanas dalībnieki izskatīja šādu ministriju (citu institūciju) iebildumus | | Tieslietu ministrijas, Finanšu ministrijas, Satiksmes ministrijas, Latvijas Pašvaldību savienības, Latvijas informācijas un komunikācijas tehnoloģijas asociācijas |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | | Aizsardzības ministrija, Vides aizsardzības un reģionālās attīstības ministrija, Latvijas Brīvo arodbiedrību savienība, Latvijas Tirdzniecības un rūpniecības kamera |

1. **Jautājumi, par kuriem saskaņošanā vienošanās ir panākta**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Nrp.k. | Saskaņošanai nosūtītā projekta redakcija (konkrēta punkta (panta) redakcija) | | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | | Projekta attiecīgā punkta (panta) galīgā redakcija | |
| 1 | 2 | | 3 | | 4 | | 5 | |
| 1. | - | | **Tieslietu ministrija:**  1. No Būvniecības likuma 12. panta septītās un astotās daļas izriet, ka būvvalde būvniecības un ekspluatācijas kontroles ietvaros nepieciešamās procesuālās darbības atspoguļo un lēmumus izdod būvniecības informācijas sistēmā, izņemot likumā konkrēti norādītas darbības. Savukārt Būvniecības likuma 14. pants noteic, ka būvniecības informācijas sistēmu persona izmanto būvniecības ierosināšanā. Tāpat arī tehnisko un īpašo noteikumu, atļauju un saskaņojumu izdošana notiek būvniecības informācijas sistēmā. Tādējādi no minētajiem un citiem Būvniecības likuma pantiem izriet, ka būvniecības process, tostarp ar to saistītais administratīvais process, pamatā notiek elektroniski, proti, būvniecības informācijas sistēmā.  Vienlaikus Ministru kabineta 2015. gada 28. jūlija noteikumi Nr. 438 "Būvniecības informācijas sistēmas noteikumi" regulē dokumentu iesniegšanas kārtību (piemēram, parakstīšanas veidus, noteiktu dokumentu aizpildīšanu tiešsaistes formā).  Tiesību normu jaunradē jāievēro tehnoloģiskās neitralitātes princips. Proti, tiesību normas nedrīkst rakstīt konkrētai tehnoloģijai, tostarp informācijas sistēmai (*sal. Informācijas un komunikāciju tiesības. I sējums. Rīga: Turība, 2002, 33. lpp.*). Tā vietā izmantojams vispārīgs regulējums, kas raksturo sasniedzamo rezultātu vai citus nepieciešamos raksturlielumus (pazīmes, standartus u. tml.) (*sal. Satversmes tiesas 2019. gada 21. februāra sprieduma lietā Nr. 2018-10-0103 18.1. punkts*). Projekta kontekstā tas nozīmē, ka regulējumam jābūt vienlīdz piemērojamam gan tad, ja izmanto būvniecības informācijas sistēmu, gan tad, ja informācijas aprite notiek papīra formā.  Projekta anotācijā norādīts, ka līdzšinējais būvniecības procesa regulējums pēc savas būtības ir domāts tieši darbībām ārpus būvniecības informācijas sistēmas. Savukārt projektā paredzētais regulējums liecina, ka tiek nodalīts process, izmantojot būvniecības informācijas sistēmu, kā arī tiek veidots plašs regulējums procesam, neizmantojot būvniecības informācijas sistēmu. Līdz ar to projekta izstrādē nav ievērots tehnoloģiskās neitralitātes princips.  Vienlaikus projektā pamatā tiek norādīta nepieciešamība izmantot būvniecības informācijas sistēmu, lai gan tas ir Būvniecības likumā noteikts pamatprincips. Līdz ar to projektā būtu norādāmi tikai tie izņēmuma gadījumi, kad būvniecības informācijas sistēma nav izmantojama (vienlaikus projekta anotācijā ietverot pamatojumu šāda izņēmuma atbilstībai Būvniecības likumam).  Normatīvā akta tekstam jābūt lakoniskam, un ir jāizvairās no pārlieku kazuistiska regulējuma (*Normatīvo aktu projektu izstrādes rokasgrāmata,**https://tai.mk.gov.lv/book/1/chapter/79*). Pretēji tam projekta sākumā šobrīd ir noteikti pamatprincipi, tad iekļauts detalizēts regulējums saistībā ar būvniecības informācijas sistēmas izmantošanu, visbeidzot tiek regulēts process, neizmantojot būvniecības informācijas sistēmu. Izvērtējama iespējamība projekta regulējumu veidot vispārīgu, neuzsverot vairumā projekta vienību, ka ir izmantojama būvniecības informācijas sistēma, un neatkārtojot vispārīgajos jautājumos iekļauto regulējumu.  Ievērojot minēto, lūdzam pārskatīt un precizēt projektu, kā arī attiecīgi papildināt projekta anotāciju. | | **Panākta vienošanās**  Ņemot vērā būvniecības jomas normatīvo aktu plašo un dažādo lietotāju loku būvniecības jomas normatīvajos aktos tiek ietverts detalizētāks tiesiskais regulējums kā citu jomu normatīvajos aktos. Tas pats attiecas arī uz konkrētajiem noteikumu projektiem. Lai nodrošinātu pietiekamu tiesisko skaidrību tiek nodalīts elektroniskais būvniecības process no rakstveida būvniecības procesa ārpus būvniecības informācijas sistēmas – tieši uz to norādot pašā regulējumā. Papildus jānorāda, ka noteikumu projektā tiek ievēroti tādi paši izteiksmes līdzekļi kā Būvniecības likumā, piemēram, norādot uz noteiktu veicamās darbības veidu (sk., piemēram, Būvniecības likuma 14.panta 1.1daļu). Ministrijas ieskatā prasība administratīvajā procesā noteiktā veidā izmantot noteiktu valsts informatīvo sistēmu pēc savas būtības nepārkāpj tehnoloģiskās neitralitātes principu. Šis princips būtu pārkāpts, ja valsts uzliktu par pienākumu izmantot noteiktu programmnodrošinājumu vai tikai specifisku datņu formātu – taču šo šis regulējums to neparedz. | |  | |
| 2. | - | | **Finanšu ministrija:**  Lai mazinātu administratīvo slogu Eiropas Savienības fondu finansējuma saņēmējiem, lūdzam paredzēt Būvniecības informācijas sistēmas piekļuves tiesību piešķiršanu Eiropas Savienības fondu projektu uzraugošajām iestādēm: Revīzijas iestādei, Vadošajai iestādei, tai skaitā iestādēm, kas pilda deleģētās funkcijas. | | **Panākta vienošanās**  Saskaņā ar Ministru kabineta 2015. gada 28. jūlija noteikumu Nr.438 “Būvniecības informācijas sistēmas noteikumi” 4. un 5. punktu personas, institūcijas ir tiesīgas saņemt vai piekļūt būvniecības informācijas sistēmā pieejamai informācijai un to lietot atbilstoši normatīvo aktu prasībām.  Piemēram, Centrālā finanšu un līgumu aģentūra jau 2019.gada pirmajā pusē ir noslēgusi līgumu par BIS lietošanu, ko FM ir skaņojis. | | - | |
| 3. | - | | **Latvijas informācijas un komunikācijas tehnoloģijas asociācija:**  Ministru kabineta 2014.gada 19.augusta noteikumos Nr.501 “Elektronisko sakaru tīklu ierīkošanas, būvniecības un uzraudzības kārtība” (turpmāk tekstā – MK noteikumi Nr.501), ir noteikta speciāla kārtība un termini elektronisko sakaru tīklu ierīkošanai un būvniecībai, kas būtiski atšķiras no Ministru kabineta 2014.gada 19.augusta noteikumos Nr.50 “Vispārīgie būvnoteikumi” (turpmāk tekstā – Vispārīgie būvnoteikumi), noteiktās kārtības un iesniedzamajiem būvniecības dokumentiem. Arī Elektronisko sakaru likumā ir noteiktas divas pamatprocedūras – elektronisko sakaru tīklu ierīkošana un elektronisko sakaru tīklu būvniecība, kuru pamatnosacījumi ir saglabājami MK noteikumu Nr.501 grozījumu projektā.  Uzskatām, ka Vispārīgo būvnoteikumu dokumentus – paskaidrojuma raksts vai apliecinājuma karte tieša veidā bez MK Noteikumu Nr.501. nosacījumu grozīšanas nav piemērojami MK noteikumos Nr.501. noteiktajiem elektronisko sakaru tīkla ierīkošanas projektiem. Ja MK noteikumu Nr.501 elektronisko sakaru tīkla ierīkošanas projektiem piemēro Vispārīgo būvnoteikumu paskaidrojuma rakstu vai apliecinājuma karti, MK noteikumu Nr.501 nosacījumi ir jāprecizē precīzi uzskaitot:  1. Gadījumus, kad nav jāizstrādā elektronisko sakaru tīklu ierīkošanas projekts (paskaidrojuma raksts, apliecinājuma karte) vai būvniecības iesniegums vai cita būvniecības ieceres dokumentācija;  2. Gadījumus, kad ir iesniedzams būvvaldē paskaidrojuma raksts, apliecinājuma karte vai būvniecības iesniegums. | | **Panākta vienošanās**  Būvniecības likuma 14.panta trešā daļa nosaka:  *(3) Izskatot būvniecības ieceres iesniegumu, būvvalde atkarībā no būvniecības ieceres veida lemj par:*  *1) būvatļaujas izdošanu, atteikumu izdot būvatļauju vai būvniecības ieceres publisku apspriešanu;*  *2) būvniecības ieceres akceptu vai atteikumu akceptēt būvniecības ieceri (ja būvdarbu veikšanai nepieciešama apliecinājuma karte un paskaidrojuma raksts).*  Būvvaldei būvniecības procesā iesniedz vienu no iesnieguma veidiem, kuriem pievieno būvniecības ieceres dokumentāciju – paskaidrojuma rakstu, apliecinājuma karti vai būvniecības iesniegumu. | | - | |
| 4. | - | | **Satiksmes ministrija:**  Lai samazinātu administratīvo slogu un veicinātu operatīvu rīcību elektronisko sakaru tīklu un pakalpojumu nodrošināšanā, noteikumu projektā nepieciešams noteikt papildu gadījumus, kad nav nepieciešama būvniecības ieceres dokumentācija. Vēršam uzmanību, ka šādus gadījumus paredz arī Ministru kabineta 2017.gada 9.maija noteikumi Nr.253 “Atsevišķu inženierbūvju būvnoteikumi” un Ministru kabineta 2014.gada 30.septembra noteikumi Nr.573 “Elektroenerģijas ražošanas, pārvades un sadales būvju būvnoteikumi”.  Ņemot vērā minēto, lūdzam papildināt noteikumu projektu, nosakot, ka paskaidrojuma raksts, apliecinājuma karte vai būvniecības iesniegums, vai cita būvniecības ieceres dokumentācija nav nepieciešama arī elektronisko sakaru tīkla:  -avāriju un bojājumu seku (arī bojājumu, kas radušies dabas stihijas, zādzības un citu neparedzētu apstākļu dēļ) novēršanai;  -atsevišķu bojāto vai nolietoto iekārtu vai konstrukciju (piemēram, pievada, staba, skapja, akas, kabeļa, radioiekārtas un antenas) nomaiņai, nemainot tā apjomu un izvietojumu, un iecerētās nomaiņas rezultātā netiek pazemināta būves konstrukciju drošība, nestspēja vai noturība un nav jāveic to pastiprināšana.  **Latvijas informācijas un komunikācijas tehnoloģijas asociācija:**  Šobrīd MK noteikumu Nr.501 grozījumu projektā nav precīzi noteikts un saprotams, kādos gadījumos aizpildāms paskaidrojuma raksts, kādos apliecinājuma karte, un kādos elektronisko sakaru tīkla ierīkošanai nav nepieciešams paskaidrojuma raksts vai apliecinājuma karte, kas praksē radīs neskaidrības būvniecības dokumentu sagatavošanā. MK noteikumu Nr.501 nosacījumi būtu jāaktualizē atbilstoši inženiertīklu nozares normatīvajiem aktiem, t.sk. MK noteikumos Nr.501 precīzi jānosaka gadījumi, kad elektronisko sakaru tīklu ierīkošanas projekts un būvatļauja nav nepieciešama. Priekšlikums ir MK noteikumu Nr.501 grozījumu projektā noteikt, ka:  Šajos noteikumos paredzētā būvvaldes informēšana par būvdarbiem, būvniecības iesniegums, atzīme paskaidrojuma rakstā vai apliecinājuma kartē un būvatļauja, kā arī būvprojekts nav nepieciešams elektronisko sakaru tīkla:  1. elektronisko sakaru tīkla un to iekārtu avāriju un bojājumu seku (arī bojājumu, kas radušies dabas stihijas, zādzības un citu neparedzētu apstākļu dēļ) novēršanai;  2. atsevišķu bojāto vai nolietoto elektronisko sakaru tīkla, to iekārtu vai konstrukciju (piemēram, pievada, staba, skapja, akas, kabeļa) nomaiņai, nemainot tā piesaistes un iecerētās pārbūves rezultātā netiek pazemināta būves konstrukciju drošība, nestspēja vai noturība un nav jāveic to pastiprināšana;  3. elektronisko sakaru tīkla ekspluatācijas un uzturēšanas remontiem;  4. iekšējā elektronisko sakaru tīkla ierīkošanai vienas ēkas vai nekustamā īpašuma robežās;  5. atsevišķas abonenta līnijas ierīkošana viena nekustamā īpašuma robežās;  6. elektronisko sakaru tīkla ierīkošanai vai iekārtas uzstādīšanai elektronisko sakaru komersanta nekustamajā īpašumā vai valdījumā esošajā nekustamajā īpašumā, vai tā īpašumā esošajā elektronisko sakaru tīkla kabeļu kanalizācijā, stabos, mastos, statnēs, iekārtu skapī vai konteinerā;  7. radioiekārtu un antenu uzstādīšanai elektronisko sakaru komersanta nekustamajā īpašumā vai valdījumā esošajā nekustamajā īpašumā, vai tā īpašumā esošajā tornī vai mastā;  8. elektronisko sakaru tīkla (tai skaitā balstu, stabu, mastu, statņu un iekārtu) nojaukšanai;  9. elektronisko sakaru tīkla ierīkošanai, pārbūvei, atjaunošanai, ja tiek ievēroti šādi nosacījumi:  9.1. urbuma diametrs ēkas nesošajās konstrukcijās vai nesošajos elementos nepārsniedz 50 mm un pamatos vai pamatnē urbuma diametrs nepārsniedz 110 mm un attālums starp urbumiem ir vismaz 0,5 m;  9.2. urbjot netiek skarts konstrukcijas stiegrojums vai citi nestspējas nodrošinājuma elementi;  9.3. pie būves nesošajām konstrukcijām vai nesošajiem elementiem stiprinātā kabeļa un tā stiprinājuma konstrukcijas kopējā viena metra masa nepārsniedz vienu kilogramu.  Informējam, ka Satiksmes ministrijā būtu vēlams ierosināt izstrādāt jaunus MK noteikumus Nr.501, iekļaujot tajos saskaņošanai izsludinātā MK noteikumu Nr.501 grozījumu projekta nosacījumus un aktuālos inženiertīklu nozares normatīvo aktu nosacījumus. LIKTA ir gatava un ieinteresēta piedalīties darba grupā saistībā ar jaunu MK noteikumu Nr.501 redakciju izstrādi. | | **Panākta vienošanās**  **Panākta vienošanās** | | 2. Papildināt noteikumu I nodaļu ar 15.1 punktu šādā redakcijā:  “15.1 Būvniecības ieceres dokumenti nav nepieciešami:  15.1 1. elektronisko sakaru tīkla un to iekārtu avāriju un bojājumu seku (arī bojājumu, kas radušies dabas stihijas, zādzības un citu neparedzētu apstākļu dēļ) novēršanai;  15.1 2. iekšējā elektronisko sakaru tīkla ierīkošanai vienā būvē, ja nav paredzēts publisko tiesību juridiskās personas vai Eiropas Savienības politikas instrumentu līdzfinansējums”. | |
| 5. | 1. Papildināt noteikumus ar 7.1, 7.2, 7.3 , 7.4 un 7.5 punktu šādā redakcijā:  7.4 Trešo personu saskaņojumu, izņemot Būvniecības likuma 14. panta 1.1 un 1.2 daļā minētajā gadījumā, noformē kā atsevišķu dokumentu (piemēram, vienošanās, dzīvokļu īpašnieku kopsapulces lēmums, balsošanas protokols), lai no tā izrietētu nepārprotama šo personu piekrišana katram konkrētam apgrūtinājumam, kas skar attiecīgo personu. Trešo personu saskaņojumu pievieno būvniecības informācijas sistēmā. | | **Latvijas informācijas un komunikācijas tehnoloģijas asociācija:**  LIKTA priekšlikums MK noteikumu Nr.501 grozījumu projekta 7.4 punktu izteikt šādā redakcijā:  7.4 Trešo personu saskaņojumu, izņemot Būvniecības likuma 14. panta 1.1 un 1.2 daļā minētajā gadījumā, noformē kā atsevišķu dokumentu (piemēram, vienošanās, dzīvokļu īpašnieku kopsapulces lēmums, balsošanas protokols, aptaujas anketa vai skaņojums uz attiecīga izdrukāta projektējamā tīkla novietnes plāna), lai no tā izrietētu nepārprotama šo personu piekrišana katram konkrētam apgrūtinājumam, kas skar attiecīgo personu. | | **Ņemts vērā** | | 1. Papildināt noteikumus ar 7.1, 7.2 un 7.3 punktu šādā redakcijā:  7.2 Trešo personu saskaņojumu, izņemot Būvniecības likuma 14. panta 1.1 un 1.2 daļā minētajā gadījumā, noformē kā atsevišķu vienošanos, lai no tā izrietētu nepārprotama šo personu piekrišana katram konkrētam apgrūtinājumam, kas skar attiecīgo personu. Ja būvniecības ieceres dokumentāciju izstrādā papīra dokumentu formā trešo personu saskaņojumu var noformēt uz būvprojekta ģenerālplāna (uz derīga topogrāfiskā plāna pamatnes izstrādāts projektējamās teritorijas vispārīgais plāns būvprojekta sastāvā ar būvju, labiekārtojuma elementu un inženiertīklu piesaisti zemes gabalam).” | |
| 6. | 2. Papildināt noteikumus ar 18.1 punktu šādā redakcijā:  “18.1 Būvniecības ierosinātājs iesniedz šo noteikumu 18.2. apakšpunktā minēto elektronisko sakaru tīkla ierīkošanas projektu valsts akciju sabiedrībā “Elektroniskie sakari”, neizmantojot būvniecības informācijas sistēmu. Elektronisko sakaru tīkla ierīkošanas projektu valsts akciju sabiedrībā “Elektroniskie sakari” iesniedz divos eksemplāros, no tiem vienu eksemplāru ar saskaņojumu oriģināliem uzglabā valsts akciju sabiedrībā “Elektroniskie sakari” vai elektroniski atbilstoši Elektronisko dokumentu likumam, ja dokumenti iesniegti elektroniski, bet otru izsniedz ierīkošanas ierosinātājam.” | | **Latvijas Pašvaldību savienība:**  1. Nepiekrītam 18.1 punkta redakcijai: Kāds pamatojums ir apstāklim, ka VAS “Elektroniskie sakari” neizmanto BIS. Mūsu skatījumā, atbilstošās pašvaldības, kurā paredzētā būvniecības iecere, būvvaldei būtu jābūt iespējai konkrēto būvniecības ieceri apskatīt BIS. | | **Panākta vienošanās**  Šie būvnoteikumi ir izdoti arī uz deleģējumu, kas ir noteikts Elektronisko sakaru likumā, kurā ir noteikta VAS “Elektroniskie sakari” kompetence, bet šī iestāde nav būvvalde vai institūcija, kas veic būvvaldes funkcijas Būvniecības likuma izpratnē. VAS “Elektroniskie sakari” savas kompetences ietvaros ārpus būvniecības informācijas sistēmas izskatīs elektronisko sakaru ierīkošanas projektus. | | 3. Papildināt noteikumus ar 18.1 punktu šādā redakcijā:  “18.1Būvniecības ierosinātājs iesniedz šo noteikumu 18.2. apakšpunktā minēto elektronisko sakaru tīkla ierīkošanas projektu valsts akciju sabiedrībā “Elektroniskie sakari”, neizmantojot būvniecības informācijas sistēmu. Elektronisko sakaru tīkla ierīkošanas projektu valsts akciju sabiedrībā “Elektroniskie sakari” iesniedz divos eksemplāros, no tiem vienu eksemplāru ar saskaņojumu oriģināliem uzglabā valsts akciju sabiedrībā “Elektroniskie sakari” vai elektroniski atbilstoši Elektronisko dokumentu likumam, ja dokumenti iesniegti elektroniski, bet otru izsniedz ierīkošanas ierosinātājam.” | |
| 7. | 6. Izteikt 29.punktu šādā redakcijā:  “29. Ja nav iesniegti attiecīgie šo noteikumu 19. un 20. punktā minētie dokumenti vai ja iesniegtie dokumenti ir nepilnīgi, valsts akciju sabiedrība “Elektroniskie sakari” septiņu darbdienu laikā pēc elektronisko sakaru tīkla ierīkošanas projekta iesniegšanas pieprasa ierīkošanas ierosinātājam nepieciešamo papildu informāciju.” | | **Latvijas Pašvaldību savienība:**  2. Nepiekrītam 29. punkta redakcijai: Kāpēc tikai VAS “Elektroniskie sakari” nepilnvērtīga ierīkošanas projekta gadījumā ir iespēja pieprasīt papildu informāciju. Turklāt, termiņš - 7 darba dienas ir neloģisks laiks. Piedāvājam 7 vai 14 dienas. | | **Panākta vienošanās**  Šie būvnoteikumi ir izdoti arī uz deleģējumu, kas ir noteikts Elektronisko sakaru likumā, kurā ir noteikta VAS “Elektroniskie sakari” kompetence, bet šī iestāde nav būvvalde vai institūcija, kas veic būvvaldes funkcijas Būvniecības likuma izpratnē. Arī esošajā redakcijā VAS “Elektroniskie sakari” skaņoja ieceres, neiesaistot tajā būvvaldi.  Grozījumi nemaina līdzšinējo būvniecības procesu. | | 7. Izteikt 29. punktu šādā redakcijā:  “29. Ja nav iesniegti attiecīgie šo noteikumu 19. un 20. punktā minētie dokumenti vai ja iesniegtie dokumenti ir nepilnīgi, valsts akciju sabiedrība “Elektroniskie sakari” septiņu darbdienu laikā pēc elektronisko sakaru tīkla ierīkošanas projekta iesniegšanas pieprasa ierīkošanas ierosinātājam nepieciešamo papildu informāciju.” | |
| 8. | 10. Svītrot 40. punktu.  *40. Būvniecības ierosinātājs pēc elektronisko sakaru tīklu pārbūves vai pievada izbūves pabeigšanas iesniedz būvvaldē elektronisko sakaru tīkla novietojuma izpildmērījumu plānu.* | | **Latvijas Pašvaldību savienība:**  3. 40. punktu atstāt bez izmaiņām “Būvniecības ierosinātājs pēc elektronisko sakaru tīklu pārbūves vai pievada izbūves pabeigšanas iesniedz būvvaldē elektronisko sakaru tīkla novietojuma izpildmērījumu plānu”; Nevar piekrist 33p. un 40p. pilnīgai svītrošanai. Nevar piekrist, ka Paskaidrojuma rakstā un Apliecinājuma kartē nav prasība iesniegt Būvvaldē informāciju par Būvdarbu veicēju un pēc tam saņemt Pašvaldības atļauju rakšanas darbu veikšanai uz pašvaldības zemes un/vai Aizsargjoslu likumā minētajos gadījumos inženierkomunikāciju aizsargjoslās no to īpašniekiem. 5 gadu termiņa laikā var mainīties darbu veikšanas nosacījumu prasības (ielu atjaunošanas darbi, transporta organizācijas shēmas, citu inženiertīklu situācijas izmaiņas, vides un darbu veikšanas  laiku nosacījumi utt.) Izpildmērījumu iesniegšana Būvvaldei un struktūrai, kas uztur ADTI (augstas detalizācijas topogrāfiskās informāciju) it sevišķi pašvaldības ielu un ceļu teritorijās ir obligāta, nevis apšaubāma nepieciešamība. | | **Panākta vienošanās**  Rakšanas atļauju nepieciešamību un iesniegšanas pienākumu nosaka vietējās pašvaldības saistošajos noteikumos. Noteikumu projekta 41.10 punktā ir noteikts pienākums iesniegt būvvaldē izpildmērījumu plānu. | | 11. Svītrot 40. punktu. | |
| 9. | 12. Papildināt noteikumu II. nodaļu ar 41.1, 41.2, 41.3, 41.4, 41.5, 41.6, 41.7, 41.8, 41.9, 41.10, 41.11, 41.12, 41.13 un 41.14 punktu šādā redakcijā:  41.6 Paskaidrojuma raksta un apliecinājuma kartes spēkā esības termiņš ir pieci gadi, skaitot no akcepta pieņemšanas dienas. Elektronisko sakaru tīkla ierīkošana ir īstenojama spēkā esības termiņā. | | **Latvijas Pašvaldību savienība:**  4. izteikt 41.6 punktu sekojošā redakcijā: *“Paskaidrojuma raksta un apliecinājuma kartes spēkā esības termiņš ir divi gadi, skaitot no akcepta pieņemšanas dienas. Elektronisko sakaru tīkla ierīkošana ir īstenojama spēkā esības termiņā”;* | | **Panākta vienošanās**  Par būvniecības ieceres dokumentācijas derīguma termiņu tika diskutēts iepriekš un tika LPS rīkotajā izpilddirektoru sanāksmē panākta vienošanās par šī termiņa pagarināšanu no diviem uz pieciem gadiem. | | 13. Papildināt noteikumu II. nodaļu ar 41.1, 41.2, 41.3, 41.4, 41.5, 41.6, 41.7, 41.8, 41.9, 41.10, 41.11, 41.12, 41.13, 41.14 un 41.15 punktu šādā redakcijā:  41.7 Paskaidrojuma raksta un apliecinājuma kartes spēkā esības termiņš ir pieci gadi, skaitot no akcepta pieņemšanas dienas. Elektronisko sakaru tīkla ierīkošana ir īstenojama ieceres spēkā esības termiņā.. | |
| 10. | 12. Papildināt noteikumu II. nodaļu ar 41.1, 41.2, 41.3, 41.4, 41.5, 41.6, 41.7, 41.8, 41.9, 41.10, 41.11, 41.12, 41.13 un 41.14 punktu šādā redakcijā:  41.9 Pēc būvdarbu pabeigšanas būvniecības ierosinātājs būvvaldē iesniedz būvniecības informācijas sistēmā aizpildītu paskaidrojuma raksta vai apliecinājuma kartes II daļu (1.1 un 1.2 pielikums) un, ja nepieciešams, pievieno elektronisko sakaru tīkla pievada novietojuma izpildmērījuma plānu. | | **Latvijas Pašvaldību savienība:**  5. 41.9 punktā svītrot tekstu *“ja nepieciešams”.*  Nav saprotams, kas noteiks izpildmērījuma pievienošanas nepieciešamību. Uzskatām, ka iespraudums "ja nepieciešams" ir lieks un izslēdzams no minētā punkta | | **Ņemts vērā** | | 13. Papildināt noteikumu II. nodaļu ar 41.1, 41.2, 41.3, 41.4, 41.5, 41.6, 41.7, 41.8, 41.9, 41.10, 41.11, 41.12, 41.13, 41.14 un 41.15 punktu šādā redakcijā:  41.10 Pēc būvdarbu pabeigšanas būvniecības ierosinātājs būvvaldē iesniedz paskaidrojuma raksta vai apliecinājuma kartes II daļu (1.1 un 1.2 pielikums), kurai pievieno elektronisko sakaru tīkla pievada novietojuma izpildmērījuma plānu. | |
| 11. | 14. Izteikt 44. punktu šādā redakcijā:  “44. Būvprojekts minimālā sastāvā elektronisko sakaru tīkla vai inženierbūves būvniecībai vai pārbūvei ietver šādus dokumentus un sadaļas:  44.1. projektēšanas uzdevums;  44.2. projektējamā kabeļu līniju tīkla shēma un apraksts;  44.3. projektējamā kabeļu līniju tīkla situācijas plāns mērogā līdz M 1:10 000;  44.4. situācijas plāns, kurā norādīts punktveida inženierbūves novietojums zemes gabalā un tās ārējie izmēri, vizuāli uztveramā formā (mērogā līdz M 1:10 000);  44.5. grafiskos dokumentus ar inženierbūves vizuālo risinājumu (izņemot inženierbūves nojaukšanu);  44.6. projektējamās kabeļu līnijas trases situācijas plāns mērogā līdz M 1:100 000, ja trase ir starp novadu administratīvajiem centriem vai Latvijas Republikas pilsētām;  44.7. skaidrojošs apraksts par būvobjektu un būvniecības risinājumiem.” | | **Latvijas Pašvaldību savienība:**  6. Precizēt 44.3. un 44.4. punktu redakciju: Pilsētu teritorijā plānus izstrādāt mērogā līdz M1:500. MBP risinājuma prasības nevar būt daudz zemākas kā citām inženierbūvēm. Nepieciešams arī definēt, kas ir situācijas plāns (līdzīgi kā MK noteikumos Nr. 253). | | **Panākta vienošanās**  Grozījumi attiecas uz būvniecības elektroniskā procesa nodrošināšanu un nemaina līdzšinējo regulējumu. Mērogs ir jāizvēlas projektētājam, lai vislabāk attēlotu būvniecības ieceri. Noteikumu projektā minētais “situācijas plāns” nav lietots Ministru kabineta 2017. gada 9.maija noteikumu Nr. 253 “Atsevišķu inženierbūvju būvnoteikumi” izpratnē. | | 15. Izteikt 44. punktu šādā redakcijā:  “44. Būvprojekts minimālā sastāvā elektronisko sakaru tīkla vai inženierbūves būvniecībai vai pārbūvei ietver šādus dokumentus un daļas:  44.1. projektēšanas uzdevums;  44.2. projektējamā elektronisko sakaru inženiertīkla shēma un apraksts;  44.3. projektējamā elektronisko sakaru inženiertīkla situācijas plāns mērogā līdz M 1:10 000;  44.4. situācijas plāns, kurā norādīts punktveida inženierbūves novietojums zemes gabalā un tās ārējie izmēri, vizuāli uztveramā formā;  44.5. grafiskos dokumentus ar inženierbūves vizuālo risinājumu (izņemot inženierbūves nojaukšanu);  44.6. projektējamās elektronisko sakaru inženiertīkla situācijas plāns mērogā līdz M 1:100 000, ja trase ir starp novadu administratīvajiem centriem vai Latvijas Republikas pilsētām;  44.7. skaidrojošs apraksts par būvobjektu un būvniecības risinājumiem.”  44.6. projektējamās elektronisko sakaru inženiertīkla situācijas plāns mērogā līdz M 1:100 000, ja trase ir starp novadu administratīvajiem centriem vai Latvijas Republikas pilsētām;  44.7. skaidrojošs apraksts par būvobjektu un būvniecības risinājumiem.” | |
| 12. | 19. Izteikt 52. punktu šādā redakcijā:  “52. Būvprojekts ietver šādas daļas, kurās sniegta attiecīgā informācija:  52.1. būvniecības ierosinātāja projektēšanas uzdevums;  52.2. skaidrojošs apraksts;  52.3. projektējamā elektronisko sakaru tīkla aizsargjoslā esošo inženiertīklu shēma un apraksts;  52.4. projektējamā elektronisko sakaru tīkla shēma un apraksts;  52.5. ja tiek pazemināta būves konstrukciju drošība, nestspēja vai noturība un jāveic to pastiprināšana, – tehniskās apsekošanas atzinums par izmantojamās būves tehnisko stāvokli, kurā papildus tiek norādīts slodžu aprēķins un informācija par to, kādas slodzes nesošajām konstrukcijām jāuzņem;  52.6. projektējamās kabeļu kanalizācijas, jaunas stabu līnijas vai gruntī ieguldāmā kabeļa trases topogrāfiskais plāns ar sarkanajām līnijām un zemes īpašuma robežām mērogā līdz M 1:1000. Plāns satur informāciju par zemes gabalu (zemes vienību) kadastra apzīmējumiem  52.7. situācijas plāns, kurā norādīts punktveida inženierbūves novietojums zemes gabalā un tās ārējie izmēri, vizuāli uztveramā formā (mērogā līdz M 1:10 000);  52.8. grafiskos dokumentus ar inženierbūves vizuālo risinājumu (izņemot inženierbūves nojaukšanu);  52.9. izmantojamo būvizstrādājumu saraksts;  52.10. labiekārtošanas (atjaunošanas) darbu apjoms;  52.11. ceļa šķērsojuma šķērsgriezuma profils mērogā M 1:100 vai M 1:200, norādot kabeļa vai kabeļu kanalizācijas ieguldīšanas dziļumu;  52.12. ja šķērso upes, – ūdenstilpju šķērsgriezuma profils mērogā M 1:100 vai M 1:200, norādot kabeļa vai kabeļu kanalizācijas ieguldīšanas dziļumu;  52.13. speciālās darba drošības prasības, ja tādas nepieciešamas;  52.14. ja izmanto beztranšeju kabeļu guldīšanas metodi (caurduršanas metodi), – vertikālais griezuma profils mērogā M 1:50 vai M 1:100 ar šķērsojošiem vai blakus esošiem pazemes inženiertīkliem, to tehniskajiem datiem un augstuma atzīmēm atbilstoši izdotajiem tehniskajiem noteikumiem.” | | **Latvijas Pašvaldību savienība:**  7. Nepiekrītam 52.6. un 52. 7. punktu redakcijai: Pilsētu teritorijā plānus izstrādāt mērogā līdz M1:500. MBP risinājuma prasības nevar būt daudz zemākas kā citām inženierbūvēm. | | **Panākta vienošanās**  Grozījumi attiecas uz būvniecības elektroniskā procesa nodrošināšanu un nemaina līdzšinējo regulējumu. Mērogs ir jāizvēlas projektētājam, lai vislabāk attēlotu būvniecības ieceri. | | 21. Izteikt 52. punktu šādā redakcijā:  “52. Būvprojekts ietver šādas daļas, kurās sniegta attiecīgā informācija:  52.1. būvniecības ierosinātāja projektēšanas uzdevums;  52.2. skaidrojošs apraksts;  52.3. projektējamā elektronisko sakaru tīkla aizsargjoslā esošo inženiertīklu shēma un apraksts;  52.4. projektējamā elektronisko sakaru tīkla shēma un apraksts;  52.5. ja tiek pazemināta būves konstrukciju drošība, nestspēja vai noturība un jāveic to pastiprināšana, – tehniskās apsekošanas atzinums par izmantojamās būves tehnisko stāvokli, kurā papildus tiek norādīts slodžu aprēķins un informācija par to, kādas slodzes nesošajām konstrukcijām jāuzņem;  52.6. projektējamās kabeļu kanalizācijas, jaunas stabu līnijas vai gruntī ieguldāmā kabeļa trases topogrāfiskais plāns ar sarkanajām līnijām un zemes īpašuma robežām mērogā līdz M 1:1000. Plāns satur informāciju par zemes gabalu (zemes vienību) kadastra apzīmējumiem  52.7. situācijas plāns, kurā norādīts punktveida inženierbūves novietojums zemes gabalā un tās ārējie izmēri, vizuāli uztveramā formā;  52.8. grafiskos dokumentus ar inženierbūves vizuālo risinājumu (izņemot inženierbūves nojaukšanu);  52.9. izmantojamo būvizstrādājumu saraksts;  52.10. labiekārtošanas (atjaunošanas) darbu apjoms;  52.11. ceļa šķērsojuma šķērsgriezuma profils mērogā M 1:100 vai M 1:200, norādot kabeļa vai kabeļu kanalizācijas ieguldīšanas dziļumu;  52.12. ja šķērso upes, – ūdenstilpju šķērsgriezuma profils mērogā M 1:100 vai M 1:200, norādot kabeļa vai kabeļu kanalizācijas ieguldīšanas dziļumu;  52.13. speciālās darba drošības prasības, ja tādas nepieciešamas;  52.14. ja izmanto beztranšeju kabeļu guldīšanas metodi (caurduršanas metodi), – vertikālais griezuma profils mērogā M 1:50 vai M 1:100 ar šķērsojošiem vai blakus esošiem pazemes inženiertīkliem, to tehniskajiem datiem un augstuma atzīmēm atbilstoši izdotajiem tehniskajiem noteikumiem.” | |
| 13. | 20. Izteikt 54., 55. un 56. punktu šādā redakcijā:  56. Būvatļaujā minētos būvdarbus uzsāk piecu gadu laikā pēc atzīmes izdarīšanas būvniecības informācijas sistēmā par visu tajā ietverto projektēšanas nosacījumu izpildi.” | | **Latvijas Pašvaldību savienība:**  8. Daļēji piekrītam 56. punkta redakcijai: Ja termiņš tiek mainīts šajos Noteikumos, termini jāmaina arī citos noteikumos. | | **Ņemts vērā**  Būvatļaujā minētos būvdarbus jāuzsāk piecu gadu laikā – šāds grozījums ir visos speciālajos būvnoteikumos. | | 22. Izteikt 54., 55. un 56. punktu šādā redakcijā:  56. Būvatļaujā minētos būvdarbu uzsākšanas nosacījumus izpildāmi piecu gadu laikā pēc atzīmes izdarīšanas būvniecības informācijas sistēmā par visu tajā ietverto projektēšanas nosacījumu izpildi.” | |
| 14. | 34. Papildināt noteikumus ar VII.1 nodaļu šādā redakcijā:  “**VII.1 Būvniecības administratīvais process, neizmantojot būvniecības informācijas sistēmu** | | **Tieslietu ministrija:**  2. Projekts papildina noteikumus ar jaunu nodaļu "Būvniecības administratīvais process, neizmantojot būvniecības informācijas sistēmu". Projekta anotācijā skaidrots, ka "papīra" būvniecības procesa regulējums ietverts tikai, ciktāl tas nepieciešams, lai nodrošinātu Būvniecības likuma pārejas noteikumu 22.–24. punktā noteikto tiesību normu realizāciju. Tādējādi būtībā šī nodaļa nosaka pārejas kārtību no pastāvošā tiesiskā regulējuma uz jauno tiesisko regulējumu.  Izvērtējot šajā nodaļā paredzēto regulējumu, secināms, ka šajā nodaļā iekļautās vienības nereti sastāv no atsaucēm uz citām noteikumu vienībām (nodaļām, apakšnodaļām, punktiem) vai vispārīgām atsaucēm uz Būvniecības likumu. Tas liecina, ka varētu būt iespējams projekta regulējumu vispārīgi attiecināt uz būvniecības procesu neatkarīgi no tā, vai tiek izmantota būvniecības informācijas sistēma. Vienlaikus jāievēro, ka atsauce ir līdzeklis, kā saīsināt un vienkāršot normatīvā akta tekstu, jo, izmantojot atsauces, nav jāraksta viss jau reiz uzrakstītais teksts pilnībā. Tomēr atsauces ir jālieto saprātīgi un pamatoti, jo to pārmērīga lietošana var sarežģīt normatīvā akta satura uztveri (*sal. Normatīvo aktu projektu izstrādes rokasgrāmata, https://tai.mk.gov.lv/book/1/chapter/98*).  Tāpat Būvniecības likuma pārejas noteikumu 22., 23. un 24. punktā jau ir noteikts regulējums saistībā ar t. s. "papīra" būvniecības procesu.  Ievērojot minēto, lūdzam izvērtēt projektā paredzētā "būvniecības administratīvā procesa, neizmantojot būvniecības informācijas sistēmu", regulējumu. Ja tas tomēr ir nepieciešams, ieteicams to veidot iespējami vispārīgu, neatkārtojot Būvniecības likumā ietverto regulējumu un paredzot tikai pamatprincipus, kas nodrošinātu zināmu ekvivalenci būvniecības procesam, izmantojot būvniecības informācijas sistēmu. | | **Ņemt vērā** | | VII.1 nodaļa svītrota. | |
| 15. | “1.1 pielikums  Ministru kabineta  2014. gada 19. augusta  noteikumiem Nr. 501  **Paskaidrojuma raksts**  Piezīmes.  12. Paskaidrojuma raksta I daļas 5. un 6. punktā minētās ziņas nenorāda, ja būvniecības ierosinātājs pats izstrādā būvniecības ieceres dokumentāciju. | | **Latvijas Pašvaldību savienība:**  9. Nav saprotams kādos gadījumos būs spēkā 1.1 pielikuma piezīmju 12. punkts - kādos gadījumos būvniecības ierosinātājs pats var izstrādāt ierīkošanas projektu? | | **Ņemts vērā** | | “1.1 pielikums  Ministru kabineta  2014. gada 19. augusta  noteikumiem Nr. 501  **Paskaidrojuma raksts**  Piezīmes.  12.punkts svītrots | |
| 16. | “1.1 pielikums  Ministru kabineta  2014. gada 19. augusta  noteikumiem Nr. 501  **Paskaidrojuma raksts**  1.2 pielikums  Ministru kabineta  2014. gada 19. augusta  noteikumiem Nr. 501  **Apliecinājuma karte** | | **Latvijas Pašvaldību savienība:**  10. Atbalstām Noteikumos iekļaut paskaidrojuma rakstu un apliecinājuma karti, bet, saistībā ar informāciju, kas noradīta 1.1 un 1.2 pielikumos, lai nebūtu pretrunas, nepieciešams precizēt sekojošo:  a. 8.1. iekšējais inženiertīkls un Noteikumu 18.2. punkta minētās būves/iekārtas ir inženierbūves?  b. 8.2. Atbilstoši iepriekšējā punktā minētajam, kāda ir būves grupa (atbilstoši VBN)? Paskaidrojuma rakstā un apliecinājuma kartē jānorāda ēkas vai būves grupa?  c. 8.3. Paskaidrojuma raksta un apliecinājuma kartē jānorāda ēkas vai būves kadastra apzīmējums? Ja jānorāda ēkas kadastra apzīmējums, paskaidrojuma rakstā un apliecinājuma kartē jānorāda ēkas vai būves klasifikācijas kods (informācijai - ja paredzēts būvēt vairākos iekšējos inženiertīklus, vairākus klasifikācijas kodus nav iespējas ievadīt BIS)? | | **Ņemts vērā**  Lai identificētu, kurā būvē iebūvē iekšējo inženiertīklu, jānorāda šīs būves kadastra numurs. Savukārt iekšējais inženiertīklam nav jānorāda ziņas par būvi, ņemot vērā, ka iekšējais inženiertīkls nav būve atbilstoši būvju klasifikācijai, kā arī nav jānorāda būves grupa atbilstoši Vispārīgajiem būvnoteikumiem. Būvniecības informācijas sistēmā ir jānorāda ziņas par katru iekšējo inženiertīklu atsevišķi. | | “1.1 pielikums  Ministru kabineta  2014. gada 19. augusta  noteikumiem Nr. 501  **Paskaidrojuma raksts**  1.2 pielikums  Ministru kabineta  2014. gada 19. augusta  noteikumiem Nr. 501  **Apliecinājuma karte** | |
| 17. | Anotācijas III sadaļa | | **Finanšu ministrija:**  Anotācijas III sadaļas 8.punktā ir sniegta informācija, ka Būvniecības informācijas sistēmas pilnveidošanas darbi tiks veikti no darbības programmas “Izaugsme un nodarbinātība” 2.2.1. specifiskā atbalsta mērķa “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1. pasākuma “Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” projektam “Būvniecības procesu un informācijas sistēmas attīstība (1.kārta)” paredzētā finansējuma, kā arī no Būvniecības informācijas sistēmas uzturēšanai piešķirtajiem valsts budžeta līdzekļiem 143 209 *euro* apmērā.  Lūdzam precizēt minēto informāciju, norādot Būvniecības informācijas sistēmas pilnveidošanai paredzētā finansējuma apmēru sadalījumā pa finansēšanas avotiem un Ekonomikas ministrijas budžeta programmu/apakšprogrammu, kuras ietvaros plānoti minētie izdevumi; | | **Ņemts vērā** | | Skat. precizēto anotācijas III sadaļu. | |
| Atbildīgā amatpersona | |  | |  | |
|  | | (paraksts) | |  | |

Par projektu atbildīgā amatpersona:

Andris Lazarevs

Ekonomikas ministrijas

Būvniecības politikas departamenta direktores vietnieks

Tālr. 67013035,

e-pasts: [Andris.Lazarevs@em.gov.lv](mailto:Andris.Lazarevs@em.gov.lv)

02.10.2019.

4432

E.Bučinska, 67013032

[Elga.Bucinska@em.gov.lv](mailto:Elga.Bucinska@em.gov.lv)

E.Avota, 67013262

[Evija.Avota@em.gov.lv](mailto:Evija.Avota@em.gov.lv)